Don Carlos 1.
Store norske leksikon,Historie,Verdens historie og samtidshistorie,Europa,Spanias historie
Don Carlos 1. var en spansk tronpretendent, prins av Bourbon og greve av Molina. Han var andre sønn av kong Karl 4, og bror av Ferdinand 7.
Da tronfølgeloven ble endret i 1830 til fordel for brorens datter Isabella, anerkjente ikke Don Carlos hennes arverett. Etter brorens død i 1833 utropte han seg selv til konge av Spania under navnet Karl 5. Han ble støttet av den portugisiske Don Miguel og sin egen karlistbevegelse. Borgerkrig brøt ut (den første karlistkrig), men i 1839 måtte han flykte fra landet og oppgi kampen. I 1844 overdro han tronkravet til sin sønn, Don Carlos, greve av Montemolin. Les mer i Store norske leksikon karlistbevegelsen Spanias historie